Sober-niminen yökerho avattiin viime perjantaina Tukholman ydinkeskustaan teatteritalo Södra Teaternin yhteyteen. Baarissa oli perinteisen klubi-illan elementit, dj:t, drinkit ja tanssilattia, mutta ei alkoholia.

– Liput myytiin loppuun kaksi viikkoa ennen avajaisiltaa, joten siinä ei ollut juuri jännitettävää. Kaikki oli suunniteltu hyvin, monipuolisista alkoholittomista drinkeistä lähtien. Loppujen lopuksi se oli baarinpitäjälle tavallinen ilta, mutta ilman alkoholia.

